בורסות אירופה ננעלו ביציבות למרות האופטימיות הרבה מנתוני תעסוקה מצויינים שהתפרסמו בבריטניה. מספר דורשי העבודה בממלכה המאוחדת רשם בנובמבר את הירידה החדה ביותר מזה מזה 11 שנה. מספר דורשי האבטלה עומד כעת על 1.58 מיליון, ירירה של 3,000 דורשים וזאת אל מול תחזיות האנליסטים לגידול של 7,000 במספר דורשי העבודה.
פרנסיס הדסון, אסטרטגית ב- Standard Life Investments ציינה כי "באופן מסורתי השווקים עולים לקראת סוף השנה ונתוני המאקרו שפורסמו אינם גרועים".
בתוך כך, הדאקס עלה ב-0.4%, הקאק הוסיף 0.08%, הפוטסי הלונדוני התחזק ב-0.34%, האייבקס הספרדי טיפס 0.82% וה-STOXX600 ננעל עם עליה של 0.18%.
מניית טייסנקורפ (ThyssenKrupp ) הגרמנית רשמה עלייה של 4.95% לאחר שג"יי פי מורגן העלתה את מחיר היעד של המניה ל-22 מ-17 יורו. מניית חברת BP הבריטית טיפסה 0.6% ומניית "רויאל דאטש של" (Royal Dutch Shell) הוסיפה 1.15%.
בגזרת האג"חים הממשלתיים, התשואה על ממשלת יוון ירדה ב-0.45% ועומדת על 13.14% הירידה עוצרת רצף של 5 ימי עליות ברקע להסדר אליו הגיע ממשלת יוון עם נושיה לרכישת חלק מהאג"חים. התשואה על אג"ח ממשלת ספרד התייצבה על 5.36% לאחר ירידה של 1.78% והתשואה על אג"ח ממשלת איטליה ירדה ב-1.65% וכעת מעניקה למחזיק של 4.64%.
ניכר כי האופטימיות והסנטימנט החיובי בשווקי אירופה נובעים גם מציפיות המשקיעים כי נגיד הבנק הפדראלי בן ברננקי ירחיב את תוכנית רכישת האג"חים הארוכות, נוסף על תוכנית רכישת האג"חים מגובות המשכנתאות שתימשך.